«Farmen»-Lill: Jeg var ikke ønsket
Allerede da Lill Grethe Jørgensen (42)kom inn på «Farmen» skal mottakelsen ha vært kjølig. - Det var kjipt i begynnelsen. Folk var veldig paranoide og jeg var ikke ønsket. Da jeg kom inn var det første spørsmålet om jeg drev med sport. Det var jo selvfølgelig for å vite hvor jeg sto i en eventuell tvekamp, sier hun.Jørgensen kom inn på «Farmen» i uke seks sammen med fire andre kjempere. Hun var den eneste som kom videre, men opplevde det som en ulempe å komme inn sent. - Jeg ble ikke en del av gruppen. Jeg hadde jo ikke vært der like lenge som de andre. Hadde jeg fått valget hadde jeg jo valgt å være der fra begynnelsen. Men jeg er glad jeg fikk være der i tre uker. Ingvild Skare Thygesen (19) vant over Jørgensen i dagens tvekamp. Hun skjønner hvorfor Farmen-deltakeren følte seg lite ønsket. - Jeg tror inntrengerne gjorde alle veldig stresset, og jeg skjønner at de følte seg lite velkommen av enkelte. Samtidig var jo Lill den vi valgte av de fire kjemperne, så jeg tror at hun følte at hun var mer ønsket etter dette, sier hun.Hadde Jørgensen kunne valgt annerledes ville hun valgt Marianne Otterlei (24). - Marianne var egentlig den jeg ville velge. Jeg burde kanskje fulgt intuisjonen min, men er også litt glad for at jeg tapte. Hadde jeg gått videre ville jeg jo blitt valgt på nytt igjen. Jeg vet egentlig ikke hvorfor jeg valgte Ingvild. Jeg burde kanskje ikke ha gjort det, sier hun.Farmen-deltakeren forteller at hun følte seg sjanseløs mot Thygesen. - Jeg trodde egentlig ikke jeg skulle vinne. Jeg kjempet jo mot en 19 år gammel sportsutøver. Samtidig synes jeg ikke at noen har rett til å «safe» seg til finalen. Ingvild hadde aldri vært i tvekamp før, og det var på tide at hun kjempet. Thygesen var den eneste av deltakerne som ikke hadde vært i tvekamp og var veldig spent på om hun skulle klare det.- Jeg hadde ikke aning om hvor sterk Lill var, og undervurderte henne ikke et sekund. Jeg var den eneste som ikke hadde vært i kamp, så jeg hadde veldig lyst. Spesielt fordi jeg følte at det å komme i en finaleuke uten å være i tvekamp hadde blitt urettferdig. - Hva synes du om at Lill røyk ut? - Lill er en veldig hyggelig dame. Vi hadde ikke så mange uker på gården sammen, men jeg syntes vi hadde et fint forhold. Det var deilig å vinne. Jeg hadde blitt skuffet over meg selv hvis jeg hadde tapt.
Tapte mot Ingvild Skare Thygesen (19)i tautrekking.